钦定古今图书集成/理学汇编/文学典/第044卷 > 山伟
## 钦定古今图书集成/理学汇编/文学典/第044卷 > 山伟

按《魏书》本传，“伟字仲才，河南洛阳人也。其先代人。祖
强，美容貌，身长八尺五寸，工骑射，弯弓五石。为奏事
中散，从显祖猎方山，有两狐起于御前，诏强射之，百
步内二狐俱获。位内行长。父稚之，营陵令。伟随父之
县，遂师事县人王惠，涉猎文史。稚之位金明太守。肃
宗初，元匡为御史中尉，以伟兼侍御史。入台五日，便”
遇正会。伟司神武门，其妻从叔为羽林队主，挝直长
于殿门，伟即劾奏，匡善之。俄然奏“正帖国子助教，迁
员外郎、廷尉评。”时天下无事，进仕路难，代迁之人，多
不霑预。及六镇、陇西二方起逆，领军元叉欲用代来
寒人为传诏以慰悦之，而牧守子孙投状求者百馀
人，又欲杜之，因奏立勋附队，令各依“资出身”，自是北
人悉被收叙。伟遂奏记赞叉德美。叉素不识伟，访侍
中安丰王延明、黄门郎元顺，顺等因是称荐之。叉令
仆射元钦引伟兼尚书二千石郎。后正名士郎，修起
居注。仆射元顺领选，表荐为谏议大夫，参朱荣之害
朝士。伟时守直，故免祸。及庄帝入宫，仍除伟给事黄
门侍郎。先是，伟与仪曹郎袁昇、屯田郎李延孝、外兵
郎李奂、三公郎王延业方驾而行。伟少居后，路逢一
尼，望之叹曰：“此辈缘业同日而死。”谓伟曰：“君方近天
子，当作好官。”而昇等四人皆于河阴遇害，果如其言。
俄领著作郎。前废帝立，除安东将军、秘书监，仍著作
初参。朱兆之入洛，官守奔散，国史典书高法显密埋
史书，故不遗落。伟自以为功，诉求爵赏。伟挟附世隆，
遂封东河县伯，而法显止获男爵。伟寻进侍中。孝静
初，除卫大将军、中书令，监起居。后以本官复领著作。
卒官。赠骠骑大将军、开府仪同三司、都督、幽州刺史，
谥曰文贞公。国史自邓渊、崔琛、崔浩、高允、李彪、崔光
以还，诸人相继撰录。綦儁及伟等谄说上党王天穆
及参朱世隆，以为“国书正应代人修缉，不宜委之馀
人。”是以儁、伟等更主大籍，守旧而已，初无述著。故自
崔鸿死后，迄终伟身，二十许载，时事荡然，万不记一，
后人执笔，无所凭据，史之遗阙，伟之由也。外示沉厚，
内实矫竞。与綦儁少甚相得，晚以名位之间，遂若水
火。与宇文忠之之徒代人为党，时贤畏恶之，而爱尚
文史，老而弥笃。伟弟少亡，伟抚寡训孤，同居二十馀
载，恩义甚笃。不营产业，身亡之后，卖宅营葬，妻子不
免飘泊，士友叹愍之。

长子昂，袭爵。